**Közösségi Szolgálat**

A technikumban az érettségi vizsga megkezdésének feltétele legalább ötven óra közösségi szolgálat teljesítése.

**Időtartama:**

**50 óra** (egy órán hatvan perc közösségi szolgálati idő értendő azzal, hogy a helyszínre utazás és a helyszínről hazautazás ideje nem számítható be a teljesítésbe).

**Végezhető tevékenységek:**

a) az egészségügyi,

b) a szociális és karitatív,

c) az oktatási,

d) a kulturális és közösségi,

e) a környezet- és természetvédelemi,

f) a katasztrófavédelmi,

g) a rendvédelmi szerveknél bűn- és balesetmegelőzési

területen folytatható tevékenység.

**További tudnivalók:**

* A közösségi szolgálat a szakképző intézményben meghatározott munkaköri feladatok ellátására nem irányulhat
* A tanulót fogadó szervezetnek egyészségügyi, és a rendvédelmi szerveknél bűn és balesetmegelőzési- tevékenységi területen minden esetben, a szociális és karitatív területen meghatározott esetekben szükség szerint mentort kell biztosítania. A közösségi szolgálatot koordináló oktató az ötven órán belül - szükség szerint a mentorral közösen - legfeljebb ötórás felkészítő, majd legfeljebb ötórás záró foglalkozást tart.
* **Fogadó szervezet lehet:** a helyi önkormányzat, a nemzetiségi önkormányzat, a magyarországi székhelyű civil szervezet a magyarországi székhelyű egyházi jogi személy vagy vallási tevékenységet végző szervezet, szociális, gyermekjóléti, gyermekvédelmi szolgáltató, illetve intézmény,egészségügyi szolgáltató,köznevelési intézmény,felsőoktatási intézmény,muzeális intézmény,nyilvános könyvtár,közlevéltár,nyilvános magánlevéltár, közművelődési intézmény
* A közösségi szolgálat helyszínén a tanuló tanítási napokon alkalmanként legkevesebb **egy**, legfeljebb **háromórás**, tanítási napokon kívül alkalmanként legkevesebb egy, legfeljebb **ötórás** időkeretben végezheti a tevékenységet.

**A közösségi szolgálat során a tanuló naplót köteles vezetni, amelyben rögzíti, hogy mikor, hol, milyen időkeretben és milyen tevékenységet folytatott.**

**A közösségi szolgálat középiskolai dokumentálásának kötelező elemei:**

**-** A közösségi szolgálat során a tanuló naplót köteles vezetni, amelyben rögzíti, hogy mikor, hol, milyen időkeretben és milyen tevékenységet folytatott.

- a tanuló által kitöltött **Jelentkezési lap**, amely tartalmazza a közösségi szolgálatra való jelentkezés tényét, a megvalósítás tervezett helyét és idejét, valamint a szülő, gondviselő egyetértő nyilatkozatát,

- az osztálynaplóban és a törzslapon a kijelölt oktatónak dokumentálni kell a közösségi szolgálat teljesítését,

- a szakképző intézmény a közösségi szolgálat teljesítéséről a tanulói jogviszony tanév közbeni megszűnésekor igazolást állít ki két példányban, amelyből egy példány a tanulónál, egy pedig a szakképző intézménynél marad

- a szakképző intézmény a közösségi szolgálattal kapcsolatos dokumentumok kezelését az iskola iratkezelési szabályzatában rögzíti

- a szakképző intézményen kívüli külső szervezet és közreműködő mentor bevonásakor a szakképző intézmény és a felek együttműködéséről megállapodást kell kötni, amelynek tartalmaznia kell a megállapodást aláíró felek adatain és vállalt kötelezettségein túl a foglalkoztatás időtartamát, a végzett tevékenységeket, a mentor nevét és feladatkörét.

**Térbeli korlátozás:**

A közösségi szolgálat a tanulók lakókörnyezetében vagy az iskola környezetében a helyi közösség támogatását szolgálja.

A közösségi szolgálat a tanulók lakókörnyezetében, vagy az iskola székhelyén, feladat-ellátási helyén, de legfeljebb 30 kilométeres körzeten belül szervezhető meg.

**Záradék:**

41 Igazolom, hogy a tanuló a (VAGY) az {tanév megjelölése} tanévben {közösségi szolgálat időtartama} óra közösségi szolgálatot teljesített.

42 A tanuló teljesítette a rendes érettségi vizsga megkezdéséhez szükséges közösségi szolgálatot.